"Meridian" by Nicolas Gadbois - buy online or in the Kansas City Crossroads
SKU: 923959 Categories: Nicolas Gadbois, Paintings & Drawings Fiber in the last mile « Tvpeertopeer’s Blog
28 febbraio 2009 - Posted by	Open Air | TV Peer to Peer	| Fiber in the last mile, Fiber to the building, Fiber to the curb, Peer to Peer, Televisione digitale Oor | JDI
Emilius Tomlinson is die Besturende Direkteur van JDI (J.D. Implemente) wat in 1896 begin is deur die huidige eienaar (Emilius) se oupagrootjie wat handel gedryf het as DM Tomlinson & Kie. Die besigheid is gestig om Massey trekkers en landboutoerusting aan die boere in die Overberg area te verkoop.
JDI is amptelik in 1960 onder leiding van Emilius Tomlinson se pa en oom in Swellendam gestig. Die daaruitspruitende John Deere agentskap by JDI is vir die afgelope 59 jaar al in die bedryf en is ook die oudste John Deere agentskap in Suid-Afrika, iets waarop die Tomlinson-familie baie trots is.
Teen 1994 het die Swellendam werkswinkels so gegroei dat nuwe geboue opgerig moes word en die besigheid het uitgebrei na die buurdorp, Bredasdorp. Tien jaar later in 2004 het John Deere Suid-Afrika Emilius genader rakende die uitbreiding van die JDI-takke na die Oos-Kaap. Gevolglik is nuwe take in Hankey, Addo en Cradock opgerig. Hierdie nuwe aanlegte het alreeds groot suksesse in die Oos-Kaap opgelewer en die visie vir die toekoms is om nog vier bykomende takke in die provinsie op te rig. JDI het tans 6 takke waarvan die laaste een in 2016 te George geopen is.
Emilius Tomlinson se twee seuns, Emile en Jason, maak ook ‘n integrale deel van die JDI besigheid uit. Die oudste, Emile het in 2010 by die besigheid aangesluit en is verantwoordelik vir die verkope in die Swellendam, Heidelberg en Barrydale area. Die jongste seun het in 2012 by sy pa en broer aangesluit en is betrokke by die presisieboerdery van die totale bedieningsarea van JDI.
Hoewel daar reeds baie verander het sedert die ontstaansjare, word JDI steeds met dieselfde besigheidsbeginsels bestuur wat die besigheid in staat stel om op ‘n volhoubare wyse produkte aan die agri-sektor te verskaf. Die oorspronklike familiebesigheid, wat eers ‘n privaat maatskappy was, is vandag ontwikkel in ‘n suksesvolle korporatiewe onderneming.
In 2012 het JDI en Senwes, ‘n toonaangewende agri-besigheid, kragte saamgesnoer en met so ‘n sterk aandeelhouer, gee dit JDI die mededingende voorsprong. Gevolglik kan JDI ‘n wyer reeks produkte aanhou wat hul verkope en winsgrens aansienlik kon verhoog. Met die dat JDI nou in meer as een landbouarea gevestig is, word die vraag na seisoenale masjinerie en implemente uit die verskillende sektore nou meer eweredig deur die loop van die jaar versprei. Hierdie verspreiding verseker dat JDI hul voorraadbestuur meer doeltreffend kan doen en ‘n vinniger omset van produkte kan bewerkstellig.
JDI versprei John Deere, Stihl, Lemken, JCB en Strautman produkte in hul bedieningsgebied. Die besigheid verleen ook tegniese dienste en verskaf ook parte. Met meer as 100 jaar se ervaring en ondervinding in die landbou-sektor het JDI die kennis om verseker dat hul produkte en dienste by die bestes in die wêreld kan kers vashou.
Strooptyd in Albertina
Hierdie stropers is deur Pieter De Jager aangekoop by JDI. In die video is die John Deere S670 stroper met 'n 615 optel tafel in aksie.
John Deere S670 stroper met 'n 615 optel tafel